CELEX: 32022D1199
Language: mt
Date: 2022-07-11 00:00:00
Title: Deċiżjoni ta’ Implimentazzjoni tal-Kummissjoni (UE) 2022/1199 tal-11 ta’ Lulju 2022 li temenda d-Deċiżjoni ta’ Implimentazzjoni (UE) 2021/76 fir-rigward tal-istandards armonizzati għal-liftijiet b’perkors tal-ivvjaġġar inklinat u li tikkoreġi dik id-Deċiżjoni fir-rigward tal-istandards armonizzati għall-ħbula tal-wajer tal-azzar (Test b’rilevanza għaż-ŻEE)

12.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 185/133
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/1199
         tal-11 ta’ Lulju 2022
         li temenda d-Deċiżjoni ta’ Implimentazzjoni (UE) 2021/76 fir-rigward tal-istandards armonizzati għal-liftijiet b’perkors tal-ivvjaġġar inklinat u li tikkoreġi dik id-Deċiżjoni fir-rigward tal-istandards armonizzati għall-ħbula tal-wajer tal-azzar
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     F’konformità mal-Artikolu 14 tad-Direttiva 2014/33/UE tal-Parlament Ewropew u tal-Kunsill (2), il-liftijiet u l-komponenti ta’ sikurezza għal-liftijiet li jkunu konformi mal-istandards armonizzati jew ma’ partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, iridu jkunu preżunti konformi mar-rekwiżiti essenzjali tas-saħħa u tas-sikurezza stabbiliti fl-Anness I ta’ dik id-Direttiva koperti minn dawk l-istandards jew minn partijiet minnhom.
                  
               
                     (2)
                  
                  
                     Bid-Deċiżjoni ta’ Implimentazzjoni tal-Kummissjoni C(2016) 5884 (3), il-Kummissjoni għamlet talba lill-Kumitat Ewropew għall-Istandardizzazzjoni (CEN) (“it-talba”) għall-abbozzar u għar-reviżjoni tal-istandards armonizzati b’appoġġ għad-Direttiva 2014/33/UE. B’mod partikolari, is-CEN intalab jirrevedi l-istandards armonizzati eżistenti biex jiżgura li jibqgħu jirriflettu l-aħħar avvanzi rikonoxxuti b’mod ġenerali biex ikunu jissodisfaw ir-rekwiżiti essenzjali tas-saħħa u tas-sikurezza stabbiliti fl-Anness I tad-Direttiva 2014/33/UE u, meta rilevanti, ir-rekwiżiti essenzjali tas-saħħa u tas-sikurezza stabbiliti fl-Anness I tad-Direttiva 2006/42/KE tal-Parlament Ewropew u tal-Kunsill (4), imsemmija fil-punt 1.1 tal-Anness I tad-Direttiva 2014/33/UE.
                  
               
                     (3)
                  
                  
                     Abbażi tat-talba, is-CEN irreveda l-istandard armonizzat EN 81-22:2014, li r-referenza tiegħu ġiet ippubblikata bid-Deċiżjoni ta’ Implimentazzjoni tal-Kummissjoni (UE) 2021/76 (5). Ir-reviżjoni saret biex dawk l-istandards jiġu adattati għall-qafas legali tad-Direttiva 2014/33/UE u biex jiżdiedu ċ-ċertezza u ċ-ċarezza legali billi tingħata informazzjoni aktar preċiża fl-Anness ZA u billi jiddaħħlu referenzi normattivi datati. Dan wassal għall-adozzjoni tal-istandard armonizzat EN 81-22:2021 dwar ir-regoli tas-sikurezza għall-kostruzzjoni u l-installazzjoni tal-liftijiet b’perkors tal-ivvjaġġar inklinat għat-trasport tal-persuni u tal-oġġetti. Permezz tar-reviżjoni ma saret l-ebda bidla teknika sostantiva fl-istandard armonizzat EN 81-22:2014.
                  
               
                     (4)
                  
                  
                     Il-Kummissjoni, flimkien mas-CEN, ivvalutat jekk l-istandard armonizzat EN 81-22:2021 jikkonformax mat-talba.
                  
               
                     (5)
                  
                  
                     L-istandard armonizzat EN 81-22:2021 jissodisfa r-rekwiżiti essenzjali tas-saħħa u tas-sikurezza li għandu l-għan ikopri u li huma stabbiliti fid-Direttiva 2014/33/UE. Għaldaqstant jixraq li r-referenza ta’ dak l-istandard armonizzat tiġi ppubblikata f’Il-Ġurnal Uffiċjali tal-Unjoni Ewropea.
                  
               
                     (6)
                  
                  
                     L-Anness I tad-Deċiżjoni ta’ Implimentazzjoni (UE) 2021/76 jelenka r-referenzi tal-istandards armonizzati abbozzati b’appoġġ għad-Direttiva 2014/33/UE.
                  
               
                     (7)
                  
                  
                     Biex ikun żgurat li r-referenzi tal-istandards armonizzati abbozzati b’appoġġ għad-Direttiva 2014/33/UE jiġu elenkati f’att wieħed, jenħtieġ li r-referenzi tal-istandard armonizzat EN 81-22:2021 jiġu inklużi fid-Deċiżjoni ta’ Implimentazzjoni (UE) 2021/76.
                  
               
                     (8)
                  
                  
                     L-istandard armonizzat EN 81-22:2021 jissostitwixxi l-istandard armonizzat EN 81-22:2014. Għalhekk jeħtieġ li r-referenza tal-istandard armonizzat EN 81-22:2014 tiġi rtirata minn Il-Ġurnal Uffiċjali tal-Unjoni Ewropea. Għalhekk, l-istandard armonizzat EN 81-22:2014 jenħtieġ li jitħassar mill-Anness I tad-Deċiżjoni ta’ Implimentazzjoni (UE) 2021/76.
                  
               
                     (9)
                  
                  
                     Ir-referenzi għall-istandards armonizzati EN 12385-3:2004+A1:2008, EN 12385-5:2002 u EN 13411-7:2006+A1:2008 dwar il-ħbula tal-wajer tal-azzar huma attwalment ippubblikati fid-Deċiżjoni ta’ Implimentazzjoni (UE) 2021/76. Madankollu, il-ħbula tal-wajer tal-azzar mhumiex komponenti ta’ sikurezza għal-liftijiet kif imsemmi fl-Artikolu 1(1), it-tieni subparagrafu, tad-Direttiva 2014/33/UE u għalhekk, dawk l-istandards armonizzati ma jistgħux joħolqu preżunzjoni ta’ konformità mar-rekwiżiti essenzjali tas-saħħa u tas-sikurezza stabbiliti f’dik id-Direttiva. Għaldaqstant, id-Deċiżjoni ta’ Implimentazzjoni (UE) 2021/76 jenħtieġ li tiġi kkoreġuta billi jitħassru dawk ir-referenzi mill-Anness I ta’ dik id-Deċiżjoni.
                  
               
                     (10)
                  
                  
                     Għalhekk, id-Deċiżjoni ta’ Implimentazzjoni (UE) 2021/76 jenħtieġ li tiġi emendata u kkoreġuta skont dan.
                  
               
                     (11)
                  
                  
                     Biex il-manifatturi jkollhom biżżejjed żmien biex iħejju għall-applikazzjoni tal-istandard armonizzat EN 81-22:2021, l-irtirar tar-referenza tal-istandard armonizzat EN 81-22:2014 jeħtieġ jiġi diferit.
                  
               
                     (12)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għaldaqstant, din id-Deċiżjoni jenħtieġ li tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2021/76 huwa emendat f’konformità mal-Anness I ta’ din id-Deċiżjoni.
         
         
            Artikolu 2
            L-Anness I tad-Deċiżjoni ta’ Implimentazzjoni (UE) 2021/76 huwa kkoreġut f’konformità mal-Anness II ta’ din id-Deċiżjoni.
         
         
            Artikolu 3
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Il-punt (1) tal-Anness I għandu japplika mit-12 ta’ Jannar 2024.
         
         
            Magħmul fi Brussell, il-11 ta’ Lulju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2014/33/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relattivament għal liftijiet u komponenti ta’ sikurezza għal-liftijiet (ĠU L 96, 29.3.2014, p. 251).
         
            (3)  Id-Deċiżjoni ta’ Implimentazzjoni tal-Kummissjoni C(2016) 5884 tal-21 ta’ Settembru 2016 dwar talba ta’ standardizzazzjoni lill-Kumitat Ewropew għall-Istandardizzazzjoni rigward il-liftijiet u l-komponenti ta’ sikurezza għal-liftijiet b’appoġġ għad-Direttiva 2014/33/UE tal-Parlament Ewropew u tal-Kunsill.
         
            (4)  Id-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju, u li temenda d-Direttiva 95/16/KE (ĠU L 157, 9.6.2006, p. 24).
         
            (5)  Id-Deċiżjoni ta’ Implimentazzojni tal-Kummissjoni (UE) 2021/76 tas-26 ta’ Jannar 2021 dwar standards armonizzati għal-liftijiet u għall-komponenti ta’ sikurezza għal-liftijiet abbozzati b’appoġġ għad-Direttiva 2014/33/UE tal-Parlament Ewropew u tal-Kunsill (ĠU L 27, 27.1.2021, p. 20).
      
      
         
            ANNESS I
            L-Anness I tad-Deċiżjoni ta’ Implimentazzjoni (UE) 2021/76 huwa emendat kif ġej:
            
                        (1)
                     
                     
                        titħassar l-entrata 3;
                     
                  
                        (2)
                     
                     
                        tiddaħħal l-entrata 3a li ġejja:
                        
                                    “3a.
                                 
                                 
                                    EN 81-22:2021
                                    Regoli tas-sikurezza għall-kostruzzjoni u installazzjoni ta’ liftijiet – Liftijiet għat-trasport ta’ persuni u oġġetti – Parti 22: Liftijiet għal passiġġieri u oġġetti b’perkors tal-ivvjaġġar inklinat”.
                                 
                              
                  
      
      
         
            II PIELIKUMS
            Īstenošanas lēmuma (ES) 2021/76 I pielikumā svītro 13., 14. un 16. ierakstu.